text: 18 år gammelt mysterie løst
  21 oktober 2010 kl. 07.00
  Fiskedød skyldes kastanjer.
  Seks gange indenfor de seneste 18 år har Skanderup bæk ved Lunderskov været ramt af fiskedød op til efterårsferien.
  Og ingen har vidst hvorfor.
  Men nu er mysteriet løst.
  Ifølge miljøtekniker Sten Frandsen fra Kolding kommune skyldes det kastanjer.
  Den lille by har mange kastanjetræer, og de smider kastanjerne op til efterårsferien.
  Det var formanden for Skanderup Landsbyforening, der gjorde kommunen opmærksom på de mange kastanier.
  Kastanjer indeholder stoffet saponin, der er giftigt for fisk.
  